ai4bharat/Pralekha huggingface dataset:
કોલસા મંત્રાલય
કેન્દ્રીય મંત્રીમંડળે સરકારી કંપનીઓને બિન-કાર્યરત કોલસાની ખાણોને દંડ વિના પરત સોંપવા માટે વન-ટાઇમ વિન્ડો આપવાની મંજૂરી આપી
જાહેર ક્ષેત્રના એકમો પાસેની કેટલીક કોલસાની ખાણો છૂટી થશે અને હાલની હરાજી નીતિ મુજબ તેની હરાજી કરવામાં આવશે
પ્રધાનમંત્રી શ્રી નરેન્દ્ર મોદીની અધ્યક્ષતામાં આર્થિક બાબતોની કૅબિનેટ સમિતિએ આજે કેન્દ્રીય અને રાજ્યના પીએસયુ-જાહેર ક્ષેત્રના એકમોને બિન-કાર્યરત ખાણોને દંડ વિના  અને કોઇ પણ કારણ જણાવ્યા વિના પોતાનો કબજો છોડી દેવા માટે વન-ટાઇમ વિન્ડો પ્રદાન કરવા માટેની કોલસા મંત્રાલયની દરખાસ્તને મંજૂરી આપી છે. આનાથી એવી ઘણી કોલસાની ખાણો છૂટી શકે છે જેમાં ખાણોની ફાળવણી કરવામાં આવી હોય એવા હાલના સરકારી પીએસયુ એને વિકસાવવાની સ્થિતિમાં નથી અથવા તેમાં રસ નથી અને હાલની હરાજી નીતિ મુજબ તેની હરાજી થઈ શકે છે. ફાળવણી થયેલી સરકારી કંપનીઓને મંજૂર શરણાગતિ નીતિના પ્રકાશનની તારીખથી કોલસાની ખાણોને પરત સોંપી દેવા માટે ત્રણ મહિનાનો સમય આપવામાં આવશે.
2014માં સુપ્રીમ કૉર્ટ દ્વારા કોલ બ્લોક્સ રદ થયા પછી, થર્મલ પાવર પ્લાન્ટ્સને કોલસાના પુરવઠામાં તાત્કાલિક વિક્ષેપ અટકાવવા માટે, સરકારે ફાળવણીના રૂટ વડે રાજ્ય અને કેન્દ્રીય સરકારી એકમોને ઘણા રદ કરાયેલા કોલ બ્લોક્સ ફાળવ્યા છે. ફાળવણીનો માર્ગ ઝડપી હતો અને એવી અપેક્ષા રાખવામાં આવી હતી કે સરકારી GENCOની કોલસાની જરૂરિયાત તે બ્લોક્સમાંથી પૂરી કરવામાં આવશે. રાજ્ય/કેન્દ્રીય PSUs દ્વારા ચૂકવવાપાત્ર આવકનો હિસ્સો ખાનગી ક્ષેત્ર, જેમણે બોલી લગાવવાની હોય છે, એનાથી વિરુદ્ધ પ્રતિ ટનના આધારે નક્કી કરવામાં આવે છે. તે સમયે કોલસાના બ્લોકની ફાળવણીના સંદર્ભમાં જોતાં, કોલસાના બ્લોકનાં સંચાલન માટે ટાઇમ લાઇન માટેની શરતો ખૂબ જ કડક અને મક્કમ હતી, જેમાં ફાળવણી મેળવવામાં સફળ થનાર અથવા નામાંકિત સત્તાધિકારી બેમાંથી એકેયને કોઈ સળવળાટ કે આમતેમ થવાનો કોઇ અવકાશ ન હતો. કોલસાની ખાણોનાં સંચાલનમાં વિલંબ માટે દંડને કારણે વિવાદો અને કૉર્ટ કેસ થયા છે.
ડિસેમ્બર-2021 સુધી, સરકારી કંપનીઓને ફાળવવામાં આવેલી 73 કોલસાની ખાણોમાંથી 45 ખાણો બિનકાર્યરત રહી અને 19 કોલસાની ખાણોના કિસ્સામાં ખાણકામની કામગીરી શરૂ કરવાની નિયત તારીખ પૂરી થઈ ગઈ છે. વિલંબ ફાળવણી મેળવનારનાં નિયંત્રણની બહારનાં વિવિધ કારણોને કારણે થયો હતો, ઉદાહરણ તરીકે, કાયદો અને વ્યવસ્થાના મુદ્દાઓ; અગાઉ જે જાહેર કરવામાં આવ્યું હતું તેનાથી જંગલના વિસ્તારમાં વધારો; જમીન સંપાદન સામે જમીન ધારકોનો પ્રતિકાર; કોલસાનાં સંસાધનોની ઉપલબ્ધતાના સંદર્ભમાં ભૂસ્તરશાસ્ત્રીય આંચકાઓ.
કોલસા ક્ષેત્ર દેશ માટે ઊર્જા સુરક્ષાની ચાવી છે. મંજૂરીમાં, સારી ગુણવત્તાના કોલ બ્લોક્સ કે જે વહેલા ફાળવવામાં આવ્યા હતા તે તકનીકી મુશ્કેલીઓ દૂર કરીને અને સીમાઓને સમાયોજિત કર્યા પછી ઝડપથી રીસાયકલ કરી શકાય છે અને તાજેતરમાં શરૂ કરાયેલ કોમર્શિયલ કોલસાની ખાણોની હરાજી નીતિ હેઠળ રસ ધરાવતા પક્ષોને ઓફર કરી શકાય છે. કોલસાના બ્લોક્સ વહેલા કાર્યરત થવાથી રોજગારી પૂરી પડાશે, રોકાણને વેગ મળશે, દેશના પછાત વિસ્તારોના આર્થિક વિકાસમાં ફાળો આપશે, મુકદ્દમા ઘટશે અને દેશમાં કોલસાની આયાતમાં ઘટાડા તરફ દોરી બિઝનેસ કરવામાં સરળતાને પ્રોત્સાહન આપશે.
SD/GP/JD
(Visitor Counter : 99
મંત્રીમંડળ
મંત્રીમંડળે કાયદા ક્ષેત્રમાં ભારત અને મોરોક્કો વચ્ચેના સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતમાં મળેલા કેન્દ્રીય મંત્રીમંડળે કાયદાના ક્ષેત્રમાં પોતાની કુશળતા અને અનુભવોને આગળ વધારવા ભારત અને મોરોક્કો વચ્ચે કાયદાકીય ક્ષેત્રે સહકાર માટે સમજૂતી પર હસ્તાક્ષર કરવા કાર્યોત્તર મંજૂરી આપી દીધી છે.
આ સમજૂતી વડે વકીલો, કાયદાનાં અધિકારીઓ અને કાયદાના વિદ્યાર્થીઓને ભારત અને મોરોક્કોના અધિકારીઓ દ્વારા આયોજિત સેમિનાર, પરિસંવાદ અને કાર્યશાળાઓમાં કાયદા અને ન્યાય ક્ષેત્રના મુદ્દાઓ પર ચર્ચા કરવાનો અવસર પ્રાપ્ત થશે.
NP/J.Khunt/GP/RP
(Visitor Counter : 46
સમાજીક ન્યાય અને અધિકારીતા મંત્રાલય
સામાજિક અધિકારીતા અને સશક્તીકરણ મંત્રી ‘ઓપરેશન બ્લુ ફ્રીડમ-લેન્ડ વર્લ્ડ રેકોર્ડ એટ સિયાચીન ગ્લેશિયર’ને ફ્લેગ-ઓફ આપશે
સશસ્ત્ર દળોના દિગ્ગજોની એક ટીમ દ્વારા તાલીમપ્રાપ્ત, ચુનંદા દિવ્યાંગ લોકો કુમાર પોસ્ટ સુધી અભિયાન ચલાવશે
દિવ્યાંગ લોકોની સૌથી મોટી ટીમ દુનિયાના સૌથી ઊંચા યુદ્ધક્ષેત્રમાં પહોંચશે
દિવ્યાંગજનોને સશક્ત બનાવવામાં એક લીડર તરીકે ભારતને વૈશ્વિક મંચ પર મજબૂતીથી ઊભું રાખવા માટે છે ઓપરેશન બ્લુ ફ્રીડમ
દેશભરમાંથી દિવ્યાંગજનો વિશ્વના સૌથી ઊંચા યુદ્ધક્ષેત્ર સિયાચીન ગ્લેશિયર પર પોતાના અસામર્થ્ય સાથે એક વિશાળ ટીમ તરીકે પહોંચીને નવો વિશ્વ વિક્રમ સ્થાપશે. ભારત સરકારે સિયાચીન ગ્લેશિયર પર ચઢાણ કરવા માટે શારીરિક અસામર્થ્ય ધરાવતા લોકોની ટીમને અનુમતિ આપી છે. દિવ્યાંગજનોની ટીમને સશસ્ત્ર દળોનાં અગ્રણીઓની ટીમ ‘Team CLAW’એ તાલીમ આપી છે. દેશભરમાંથી પસંદ કરાયેલા દિવયાંગજનો કુમાર પોસ્ટ  સુધી ચઢાણ કરશે જેથી દિવ્યાંગજનોની સૌથી વિશાળ ટીમ દ્વારા વિશ્વના સૌથી ઊંચા યુદ્ધક્ષેત્ર પર પહોંચીને એક નવો રેકોર્ડ સ્થાપી શકાય.
આઝાદી પર્વ નિમિત્તે, કેબિનેટ મંત્રી ડો. વીરેન્દ્ર કુમારે દિવ્યાંગજન સિયાચન ગ્લેશિયર એક્સ્પિડિશન ટીમને લઈ જતા વાહનને ફ્લેગ-ઓફ આપીને ડો. આંબેડકર ઈન્ટરનેશનલ સેન્ટર, 15 જનપથ, નવી દિલ્હી ખાતેથી રવાના કર્યુ હતું, જે હાંસિયામાં રહેલા સમુદાયોને સશક્ત કરવા માટે અને સમાજમાં સામાજિક આર્થિક પરિવર્તન લાવવા માટેના સંશોધન અને નીતિ પ્રદાન કરવા માટેની ફરજિયાત અગ્રણી સ્વાયત્ત સંશોધન સંસ્થા છે.
આ અગ્રણી અભિયાન, ‘ઓપરેશન બ્લુ ફ્રિડમ’ના સફળ અમલીકરણ, ભારતને દિવ્યાંગજનોને સશક્ત બનાવવામાં એક નેતા તરીકે વૈશ્વિક મંચ પર મજબૂતીથી સ્થાપિત કરશે જ પણ સાથે યુદ્ધના મેદાન ઉપરાંત તેની બહાર પણ ભારતના સશસ્ત્ર દળોના કૌશલ્ય અને હૃદયને પણ શક્તિશાળી સ્વરૂપે ચિત્રિત કરશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(Visitor Counter : 277
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 200.61 કરોડ રસીના ડોઝ  આપવામાં આવ્યા
- છેલ્લા ચોવિસ કલાકમાં 26,04,797 ડોઝ આપવામાં આવ્યા
- ભારતમાં સક્રિય કેસનું ભારણ 1,45,654 થયું
- સક્રિય કેસનું ભારણ હાલમાં 0.33% છે
- સાજા થવાનો દર હાલમાં 98.47% નોંધાયો
- છેલ્લા 24 કલાકમાં 18,517 દર્દીઓ સાજા થયા, કુલ વધીને 4,31,32,140 દર્દીઓ સાજા થયા
- છેલ્લા 24 કલાકમાં ભારતમાં 20,557 નવા કેસ નોંધાયા
- દૈનિક પોઝિટિવીટી દર 4.13% પહોંચ્યો
- સાપ્તાહિક પોઝિટિવીટી દર હાલમાં 4.64% છે
- કુલ 87.06 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,98,034 ટેસ્ટ કરાયા
#Unite2FightCorona
#IndiaFightsCorona
Press Information Bureau
Ministry of Information & Broadcasting
Government of India
પ્રધાનમંત્રીનું કાર્યાલય
નવી દિલ્હીમાં લાલ કિલ્લા પરથી 77મા સ્વતંત્રતા દિવસના અવસરે રાષ્ટ્રને સંબોધન કરતા પ્રધાનમંત્રી શ્રી નરેન્દ્ર મોદીએ કહ્યું કે સહકારી સંસ્થાઓ દેશના સામાજિક અર્થતંત્રનો એક મહત્વપૂર્ણ ભાગ છે
સહકારી સંસ્થાઓને મજબૂત કરવા, આધુનિકીકરણ કરવા અને દેશના દરેક ખૂણે લોકશાહીના સૌથી મોટા એકમને મજબૂત કરવા માટે એક અલગ સહકાર મંત્રાલય બનાવવામાં આવ્યું છે
સહકાર મંત્રાલય દેશમાં સહકારી સંસ્થાઓનું નેટવર્ક ફેલાવી રહ્યું છે, તે સુનિશ્ચિત કરે છે કે સૌથી ગરીબ વ્યક્તિઓનો પણ અવાજ સાંભળવામાં આવે, તેમની જરૂરિયાતો પૂરી થાય અને તેઓ દેશના વિકાસમાં યોગદાન આપી શકે
પ્રધાનમંત્રી શ્રી નરેન્દ્ર મોદીએ નવી દિલ્હીમાં લાલ કિલ્લા પરથી 77મા સ્વતંત્રતા દિવસના અવસરે રાષ્ટ્રને સંબોધન કરતા કહ્યું હતું કે સહકારી સંસ્થાઓ દેશના સામાજિક અર્થતંત્રનો મહત્વપૂર્ણ ભાગ છે. તેમણે કહ્યું કે સહકારી સંસ્થાઓને મજબૂત કરવા, આધુનિકીકરણ કરવા અને દેશના દરેક ખૂણે લોકશાહીના સૌથી મોટા એકમને મજબૂત કરવા માટે એક અલગ સહકાર મંત્રાલય બનાવવામાં આવ્યું છે.
પ્રધાનમંત્રીએ કહ્યું કે સહકાર મંત્રાલય દેશમાં સહકારી સંસ્થાઓનું નેટવર્ક ફેલાવી રહ્યું છે, તે સુનિશ્ચિત કરે છે કે સૌથી ગરીબ વ્યક્તિઓનો પણ અવાજ સંભળાય, તેમની જરૂરિયાતો પૂરી થાય અને તેઓ દેશના વિકાસમાં યોગદાન આપી શકે. તેમણે ભારપૂર્વક જણાવ્યું કે ભારતે "સહકાર સે સમૃદ્ધિ"નો માર્ગ પસંદ કર્યો છે.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
નાણા મંત્રાલય
શ્રીમતી અરૂણા સેઠીને નાણા મંત્રાલયના ખર્ચ વિભાગમાં મુખ્ય સલાહકાર  નિયુક્ત કરાયા
નવી દિલ્હી, 03-04-2017
ભારતીય ખર્ચ લેખા સેવા ની 1985ની બેચના અધિકારી શ્રીમતી અરૂણા સેઠીને નાણા મંત્રાલયના ખર્ચ વિભાગમાં મુખ્ય સલાહકાર ના રૂપમાં પદોન્નત કરાયા છે. તેમની નિયુક્તિ 1 એપ્રિલ, 2017 થી પ્રભાવી થશે. આ પ્રતિષ્ઠિત પદ પર પહોચનારા તેઓ પહેલી મહિલા આઈસીએએએસ અધિકારી છે. આ પહેલા તેઓ સૌથી વરિષ્ઠ આઈસીઓએએસ અધિકારી હોવાના લીધે 1 એપ્રિલ, 2016 થી ભારતીય વ્યય લેખા સેવાના પ્રમુખના રૂપમાં કાર્ય કરી રહ્યા હતા.
ભારતીય વ્યય લેખા સેવા  ભારત સકારની છ સંગઠિત લેખા સેવાઓમાંથી એક છે. મુખ્ય સલાહકાર  વ્યય ખાતાની બાબતોમાં મંત્રાલયો અને સરકારી ઉપક્રમોના પરામર્શ આપવા ઉપરાંત તેમના તરફથી વ્યયની તપાસ કરવાનું કાર્ય પણ કરે છે.
AP/J.Khunt/GP
(Visitor Counter : 130
નાણા મંત્રાલય
ભારતને જ્ઞાન પ્રદાતાના રૂપમાં વિકસિત થવાની જરૂર છે : આર્થિક સર્વેક્ષણ
નવી દિલ્હી, 29-01-2018
કેન્દ્રીય નાણાં તેમજ કોર્પોરેટ બાબતોના મંત્રી શ્રી અરૂણ જેટલીએ આજે સંસદમાં આર્થિક સમીક્ષા 2017-18 રજૂ કરતા જણાવ્યું કે વિશ્વની સૌથી મોટી અર્થવ્યવસ્થાઓના રૂપમાં આવ્યા ઉપરાંત ભારતને જ્ઞાનના એક ઉપભોક્તાના સ્થાન પર જ્ઞાન પ્રદાતાના રૂપમાં પરિવર્તિત થવાની જરૂરી છે.
કેન્દ્રીય નાણાં અને કોર્પોરેટ બાબતોના મંત્રી શ્રી અરૂણ જેટલી દ્વારા સંસદમાં આર્થિક સમીક્ષા 2017-18 રજૂ કરતા આ બાબત પર ભાર અપાયો હતો.
એક તરફ વૈજ્ઞાનિક શોધ અ જ્ઞાનના વિસ્તાર થઈ રહ્યો છે અને બીજી તરફ ભારતના યુવા એન્જીનીયરીગ, ચિકિત્સા, વ્યવસ્થાપક તેમજ સરકારી નોકરીઓને ઉચ્ચ પ્રાથમિકતા આપે છે. ભારતને વૈજ્ઞાનિક ઉદ્યમના ક્ષેત્રમાં ઉત્સાહને પ્રોત્સાહિત કરવા તેમજ લક્ષ્યને પુર્નનિર્ધારિત કરવાની જરૂર છે જેથી વધુમાં વધુ યુવા વૈજ્ઞાનિક ઉદ્યમ પ્રત્યે આકર્ષિત થઈ શકે. આનાથી જ્ઞાન ભંડારનો આધાર મજબૂત થઈ શકે. વિજ્ઞાનમાં રોકાણ, ભારતની સુરક્ષા વ્યવસ્થાની મૂળભૂત જરૂરીયાત છે. નાગરિકોની સુરક્ષા માટે, જળવાયુ પરિવર્તન થી થનારી અનિશ્ચિતતાઓનો સામનો કરવા માટે તથા નવા જોખમો જેવા કે સાયબર યુદ્ધ, ડ્રોન જેવી સ્વાયત્તન સૈન્ય પ્રણાલી થી રાષ્ટ્રીય સુરક્ષા જાળી રાખવાના પડકારો માટે પણ વિજ્ઞાનમાં રોકાણની જરૂરિયાત છે.
J.Khunt/GP
(Visitor Counter : 152
પ્રધાનમંત્રીનું કાર્યાલય
પ્રધાનમંત્રીએ સ્વિસ ઓપન 2022 જીતવા બદલ ભારતીય શટલર પીવી સિંધુને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ ભારતીય શટલર પીવી સિંધુને સ્વિસ ઓપન 2022 જીતવા બદલ અભિનંદન પાઠવ્યા છે.
એક ટ્વિટમાં, પ્રધાનમંત્રીએ કહ્યું;
"@Pvsindhu1ને સ્વિસ ઓપન 2022 જીતવા બદલ અભિનંદન. તેણીની સિદ્ધિઓ ભારતના યુવાનોને પ્રેરણા આપે છે. તેણીના ભવિષ્યના પ્રયાસો માટે શુભકામનાઓ."
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964
(
પ્રધાનમંત્રીનું કાર્યાલય
પ્રધાનમંત્રીએ કર્ણાટકમાં મકાન ધરાશાયી થવાના કારણે થયેલ જાનહાનિ અંગે શોક વ્યક્ત કર્યો; પીડિતો માટે પીએમએનઆરએફ તરફથી અનુગ્રહ રાશિને મંજૂરી
પ્રધાનમંત્રી શ્રી નરેન્દ્ર મોદીએ કર્ણાટકના બેલાગવીમાં એક મકાન ધરાશાયી થવાના કારણે થયેલ જાનહાનિ અંગે શોક વ્યક્ત કર્યો છે. પ્રધાનમંત્રીએ પીડિતો માટે પ્રધાનમંત્રી રાષ્ટ્રીય રાહત ભંડોળ  માંથી અનુગ્રહ રાશિને પણ મંજૂરી આપી છે.
પ્રધાનમંત્રી કાર્યાલયે ટ્વિટ કર્યું;
"કર્ણાટકના બેલાગવીમાં એક મકાન ધરાશાયી થવાને કારણ થયેલ મૃત્યુ એ દુ:ખદ છે. દુ:ખની આ ઘડીમાં શોકગ્રસ્ત સ્વજનો પ્રત્યે મારી સંવેદના. પીએમએનઆરએફ તરફથી પ્રત્યેક મૃતકોના પરિવારજનને 2 લાખ રૂપિયા આપવામાં આવશે: પ્રધાનમંત્રી @narendramodi "
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પીએમએ CWG 2022માં સિલ્વર મેડલ જીતવા બદલ મહિલા ક્રિકેટ ટીમના સભ્યોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ બર્મિંગહામમાં CWG 2022માં સિલ્વર મેડલ જીતવા બદલ મહિલા ક્રિકેટ ટીમના સભ્યોને અભિનંદન પાઠવ્યા છે.
પ્રધાનમંત્રીએ ટ્વીટ કર્યું;
"ક્રિકેટ અને ભારત અવિભાજ્ય છે. આપણી મહિલા ક્રિકેટ ટીમ CWGમાં ઉત્કૃષ્ટ ક્રિકેટ રમી અને તેઓ પ્રતિષ્ઠિત સિલ્વર મેડલ ઘરે લાવ્યા. ક્રિકેટમાં પ્રથમ વખત CWG મેડલ હોવાના કારણે, આ હંમેશા ખાસ રહેશે. ટીમના તમામ સભ્યોને સોનેરી ભવિષ્ય માટે શુભેચ્છાઓ."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
ભારતમાં છેલ્લા ત્રણ દિવસથી સક્રિય કેસની સંખ્યા કુલ કેસના 10% થી ઓછી
છેલ્લા ત્રણ દિવસમાં દૈનિક પોઝિટિવિટી રેટ 5% થી ઓછો રહ્યો
ભારતે સક્રિય કેસના સતત ઘટતા વલણને અવિરત ચાલુ રાખ્યું છે. સક્રિય કેસ છેલ્લા ત્રણ દિવસથી કુલ કેસના 10% થી ઓછા રહ્યા છે, જે સૂચવે છે કે દેશભરમાં 10 માંથી 1 કેસ સક્રિય કોવિડ- 19 દર્દી છે.
હાલમાં સક્રિય કેસ 7,15,812 છે જે દેશના કુલ પોઝિટીવ કેસના 9.29% છે.
ભારતે બીજુ એક સીમાચિહ્ન પાર કરતા, છેલ્લા ત્રણ દિવસમાં દૈનિક પોઝિટિવિટી રેટ પણ 5% કરતા પણ ઓછા જાળવવામાં આવ્યો છે જે દર્શાવે છે કે કેન્દ્ર અને રાજ્યો / કેન્દ્રશાસિત પ્રદેશોની કેન્દ્રિત વ્યૂહરચનાઓ અને ક્રિયાઓ દ્વારા ચેપનો ફેલાવો અસરકારક રીતે રોકવામાં આવી રહ્યો છે. આજે, દૈનિક પોઝિટિવિટી રેટ 3.8% હોવાનો અહેવાલ છે.
દૈનિક પોઝિટીવીટી દરમાં ઘટાડો એક સાથે ઘટી રહેલા સક્રિય કેસ દ્વારા મેપ કરવામાં આવે છે, સક્રિય કેસ આજે 7.5 લાખ થી ઓછા રહ્યા છે.
કુલ સાજા થયેલા કેસ 69 લાખ  થઇ ગયા છે. સક્રિય કેસ અને કુલ સાજા થયેલ કેસ વચ્ચેનો તફાવત સતત વધી રહ્યો છે અને આજે 61,58,706 છે.
છેલ્લા 24 કલાકમાં 79,415 દર્દીઓ સ્વસ્થ થઈ ગયા છે અને તેમને રજા આપવામાં આવી છે જ્યારે નવા પુષ્ટિ થયેલા કેસો 55,839 છે. રાષ્ટ્રીય સાજા થવાનો દર 89.20% થયો છે.
નવા સાજા થયેલા કેસમાંથી 81% કેસ 10 રાજ્યો / કેન્દ્રશાસિત પ્રદેશોમાં કેન્દ્રિત હોવાનું મનાય છે.
એક જ દિવસમાં સાજા થયેલા કેસમાં મહારાષ્ટ્રનો 23,000 થી વધુનું ફાળો છે.
છેલ્લા 24 કલાક દરમિયાન 55,839 નવા પુષ્ટિ થયેલ કેસ નોંધાયા છે.
આમાંના 78% કેસ 10 રાજ્યો અને કેન્દ્રશાસિત પ્રદેશોના છે. મહારાષ્ટ્ર અને કેરળમાં નવા 8000 કેસ નોંધાયા છે, ત્યારબાદ કર્ણાટકમાં 5000થી વધુ કેસ છે.
છેલ્લા 24 કલાકમાં 702 લોકોના મૃત્યુ નોંધાયા છે. તેમાંથી, લગભગ 82% કેસ દસ રાજ્યો / કેન્દ્રશાસિત પ્રદેશમાં કેન્દ્રિત છે.
નોંધાયેલા નવા મૃત્યુઆંકમાંથી 25% થી વધુ મહારાષ્ટ્રના છે .
SD/GP/BT
સોશિયલ મીડિયા પર અમને ફોલો કરો:
(
પ્રધાનમંત્રીનું કાર્યાલય
પ્રધાનમંત્રી ટોક્યો ઑલિમ્પિક્સ માટે જનાર ભારતીય રમતવીરોની ટુકડી સાથે 13મી જુલાઇએ વાતચીત કરશે
પ્રધાનમંત્રી શ્રી નરેન્દ્ર મોદી ટોક્યો ઑલિમ્પિક્સ માટે જનાર ભારતીય રમતવીરો-ઍથ્લેટ્સના દળ સાથે 13મી જુલાઇએ સાંજે 5 કલાકે વીડિયો કૉન્ફરન્સિંગના માધ્યમથી વાતચીત કરશે.
પ્રધાનમંત્રી દ્વારા આ વાતચીત, રમતોત્સવ ખાતે રમતવીરો ભાગ લે એ પૂર્વે એમને પ્રોત્સાહિત કરવાનો પ્રયાસ છે. તેમણે તાજેતરમાં ટોક્યો-2020 ખાતે ભારતીય દળની સુવિધાઓ માટેની તૈયારીઓની સમીક્ષા પણ કરી હતી. તેમણે મન કી બાતમાં દેશને આગળ આવીને રમતવીરોને ખરા દિલથી સમર્થન કરવાનો અનુરોધ કરવા ઉપરાંત કેટલાંક ઍથ્લેટ્સની પ્રેરણાદાયક યાત્રાની ચર્ચા પણ કરી હતી.
આ કાર્યક્રમમાં કેન્દ્રીય યુવા બાબતો અને રમતગમત મંત્રી શ્રી અનુરાગ ઠાકુર; યુવા બાબતો અને રમતગમતના રાજ્ય કક્ષાના મંત્રી શ્રી નિશિથ પ્રમાણિક અને કાયદા મંત્રી શ્રી કિરણ રિજિજુ ઉપસ્થિત રહેશે.
ભારતીય દળ વિશે
ભારતથી 18 વિવિધ રમતોના કુલ 126 ઍથ્લેટ્સ ટોક્યો રવાના થશે. કોઇ પણ ઑલિમ્પિક્સમાં ભારત તરફથી મોકલાતું આ અત્યાર સુધીનું સૌથી મોટું દળ છે. ભારત જે 18 વિવિધ રમતોની કુલ 69 ઇવેન્ટ્સમાં ભાગ લેનાર છે એ પણ દેશ માટે અત્યાર સુધીની સૌથી મોટી સંખ્યા છે.
ભાગ લેવા સંબંધમાં ઘણું બધું પહેલવહેલી વાર થઈ રહ્યું છે. પટાબાજીના ઇતિહાસમાં પહેલી વાર ભારતથી એક પટાબાજી ખેલનાર  ઑલિમ્પિક રમતો માટે ક્વૉલિફાઈ થયાં છે. ઑલિમ્પિક્સ રમતો માટે ઉત્તીર્ણ થનાર નેથ્રા કુમાનન ભારતથી પહેલાં મહિલા નાવિક છે. તરણમાં ‘એ’ ક્વૉલિફિકેશન સ્ટાન્ડર્ડ હાંસલ કરીને ઑલિમ્પિક રમતો માટે ક્વૉલિફાઇ થયેલા સાજન પ્રકાશ અને શ્રીહરિ નટરાજ ભારતના પહેલા સ્વિમર્સ છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ ઉત્તરાખંડના બદ્રીનાથ ધામમાં દર્શન અને પૂજા કરી
અલકનંદા રિવરફ્રન્ટ ખાતે વિકાસ કાર્યોની પ્રગતિની સમીક્ષા કરી
પ્રધાનમંત્રી શ્રી નરેન્દ્ર મોદીએ આજે શ્રી બદ્રીનાથ મંદિરમાં દર્શન અને પૂજા-અર્ચના કરી હતી. શ્રી મોદીએ અંદરના ગર્ભગૃહમાં પ્રાર્થના કરી હતી. તેમણે અલકનંદા રિવરફ્રન્ટના વિકાસ કાર્યોની પ્રગતિની સમીક્ષા પણ કરી હતી.
પ્રધાનમંત્રીની સાથે ઉત્તરાખંડના મુખ્યમંત્રી શ્રી પુષ્કર સિંહ ધામી અને ઉત્તરાખંડના રાજ્યપાલ નિવૃત્ત જનરલ ગુરમિત સિંહ ઉપસ્થિત રહ્યા હતા.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
નાગરિક ઉડ્ડયન મંત્રાલય
એસવીપીઆઈ એરપોર્ટ અમદાવાદમાં 16.03.2017ના રોજ 700 કેડબલ્યુપી રુફટોપ સોલર પીવી પ્લાન્ટનું ઉદ્ઘાટન
ભારત સરકારના વર્ષ 2022 સુધીમાં 40 ગીગાવોટ  રુફટોપ સોલર પાવર પ્લાન્ટ સ્થાપિત કરવા માટેના લક્ષ્યાંકને પૂર્ણ કરવાની પહેલ સ્વરૂપે એરપોર્ટ ઓથોરિટી ઓફ ઇન્ડિયાના અમદાવાદ એરપોર્ટએ સકારાત્મક પગલું લીધું છે અને ગ્રિડ-કનેક્ટેડ 700 કેડબલ્યુપીની ક્ષમતા ધરાવતો રુફટોપ સોલર પ્લાન્ટ કાર્યરત કર્યો છે. આ અમદાવાદમાં સૌથી મોટો રુફટોપ પ્લાન્ટ છે અને તેનાથી અક્ષય ઊર્જાને મોટો વેગ મળવાની અપેક્ષા છે.
ગ્રિડ કનેક્ટેડ રુફટોપ સોલર સિસ્ટમ સબસિડી સ્વરૂપે એમએનઆરઇ પાસેથી નાણાકીય સહાય સાથે સ્થાપિત કરવામાં આવ્યો છે. સોલર પ્લાન્ટમાંથી ઉત્પાદિત વીજળીનો ઉપયોગ ટર્મિનલ-1 બિલ્ડિંગ્સની કેપ્ટિવ જરૂરિયાતો પૂર્ણ કરવા માટે થાય છે અને જો પછી વીજ પુરવઠો વધશે તો તેને સંબંધિત વીજ વિતરણ કંપની સાથે નેટ-મીટરિંગ ગોઠવણ હેઠળ ગ્રિડમાં આપવામાં આવશે.
આ પ્રસંગે ગુજરાત વીજ નિયમન પંચના અધ્યક્ષ શ્રી આનંદ કુમાર મુખ્ય અતિથિ હતા અને ટોરેન્ટ પાવર લિમિટેડના વાઇસ પ્રેસિડન્ટ, એએઆઈ-અમદાવાદના ડિરેક્ટર તથા એએઆઈના અન્ય વરિષ્ઠ અધિકારીઓ ઉપસ્થિત હતાં. આ કાર્યક્રમનું આયોજન ટર્મિનલ-1 બિલ્ડિંગ્સની સોલર પાવર પ્લાન્ટ સાઇટ પર થયું હતું. રુફટોપ સોલર પાવર પ્લાન્ટનું ઉદ્ઘાટન કરવાની સાથે જીઇઆરસીના ચેરમેનએ સ્વચ્છ અને પર્યાવરણને લાભદાયક ઊર્જાને પ્રોત્સાહન આપવા એએઆઈની પહેલને બિરદાવી હતી. તેમણે જણાવ્યું હતું કે, પર્યાવરણને જાળવવા અને કાર્બનનું ઉત્સર્જન ઘટાડવા મોટા પાયે ગ્રીન એનર્જીને પ્રોત્સાહન આપવાની તાતી જરૂર છે. આ કાર્યક્રમ દરમિયાન સંપૂર્ણ પ્રોજેક્ટ  પર સંક્ષિપ્ત પ્રેઝન્ટેશન કરવામાં આવ્યું હતું.
ડોમેસ્ટિક ટર્મિનલ બિલ્ડિંગને સૌર ઊર્જાના ઉત્પાદનની સુવિધા સાથે સજ્જ કરવામાં આવી એ ખરેખર એસવીપીઆઈ એરપોર્ટ, અમદાવાદ માટે ગર્વની ક્ષણ હતી. અક્ષય ઊર્જાના પ્રોત્સાહન માટે એએઆઈની યોજનામાં આ નોંધપાત્ર પગલું છે.
AP/J.Khunt/GP
(Visitor Counter : 95
પ્રધાનમંત્રીનું કાર્યાલય
વિશ્વ શૌચાલય દિવસ પર પ્રધાનમંત્રીનો સંદેશ
વિશ્વ શૌચાલય દિવસ નિમિત્તે પ્રધાનમંત્રી શ્રી નરેન્દ્ર મોદીએ પાઠવેલા સંદેશનો મૂળપાઠ નીચે મુજબ છે.
“આજે, વિશ્વ શૌચાલય દિવસ પર, અમે રાષ્ટ્રમાં સ્વચ્છતા અને સાફ-સફાઇને લગતી સુવિધાઓને વધારવાની દિશામાં અમારી પ્રતિબદ્ધતાનો પુનરોચ્ચાર કરીએ છીએ. છેલ્લા ચાર વર્ષમાં ભારતમાં સ્વચ્છતાના વ્યાપમાં થયેલ નોંધપાત્ર વધારા પર અમે ગૌરવ અનુભવીએ છીએ.
સ્વચ્છ ભારત અને સ્વચ્છતા માટેની વધુ સારી સુવિધાઓની સુનિશ્ચિતતા માટેનું આ અભિયાન જન આંદોલન છે. 130 કરોડ ભારતીયો અને ખાસ કરીને મહિલાઓ તથા યુવાનોએ આ ઝુંબેશની આગેવાની લીધી છે. હું સ્વચ્છ ભારતના સ્વપ્નને પરિપૂર્ણ કરવા માટે કાર્ય કરી રહેલા સૌને અભિનંદન પાઠવું છું."
(Visitor Counter : 156
સ્વાસ્થ્ય અને પરિવાર કલ્યાણ મંત્રાલય
કોવિડ-19 રસીકરણ અંગે અપડેટ
રાજ્યો/કેન્દ્રશાસિત પ્રદેશોને 41.10 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી પણ 2.51 કરોડથી વધુ ડોઝ ઉપલબ્ધ છે, જે આપવાના બાકી છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
41,10,38,530
|
|
આપવાના બાકી
|
|
52,90,640
|
|
વપરાશ
|
|
38,58,75,958
|
|
બાકી ઉપલબ્ધ
|
|
2,51,62,572
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 41.10 કરોડ  થી વધુ રસી પૂરી પાડી છે અને બીજા 52,90,640 ડોઝ હજુ ઉપલબ્ધ છે.
તેમાંથી, બગાડ સહિતનો કુલ વપરાશ 38,58,75,958 રસી  થયો છે.
હાલમાં, કોવિડ-19 રસીના 2.51 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 206
પ્રધાનમંત્રીનું કાર્યાલય
પ્રધાનમંત્રીએ ગુજરાતના ધારાસભ્ય ડો. અનિલ જોષીયારાના નિધન અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ ગુજરાતના ભિલોડાથી ધારાસભ્ય ડો. અનિલ જોષીયારાના નિધન અંગે ઊંડા શોકની લાગણી વ્યક્ત કરી હતી.
પ્રધાનમંત્રીએ ગુજરાતીમાં ટ્વીટ કર્યુ;
"ભિલોડાના ધારાસભ્ય ડો. અનિલ જોષીયારાના અવસાનથી દુઃખ થયું. લોકસેવક તરીકે તેઓ સદાય યાદ રહેશે. સદ્ગતના આત્માની શાંતિ માટે પ્રાર્થના તથા શોકગ્રસ્ત પરિવારને સાંત્વના…।
ૐ શાંતિ…॥"
SD/GP/JD
(
પ્રધાનમંત્રીનું કાર્યાલય
પ્રધાનમંત્રીએ મહારાષ્ટ્રના જલગાંવમાં માર્ગ અકસ્માતમાં મૃત્યુ પામેલા લોકો પ્રત્યે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ મહારાષ્ટ્રના જલગાંવમાં માર્ગ અકસ્માતની ઘટનામાં મૃત્યુ પામેલા લોકો પ્રત્યે શોક વ્યક્ત કર્યો હતો.
એક ટ્વીટમાં, પ્રધાનમંત્રીએ કહ્યું હતું, ‘મહારાષ્ટ્રના જલગાંવમાં હૃદય કંપાવતો ટ્રક અકસ્માત. મૃતકોના પરિજનોને મારી સંવેદના. આશા છે કે ઘાયલો ઝડપથી સ્વસ્થ થશે.’
Heart-wrenching truck accident in Jalgaon, Maharashtra. Condolences to the bereaved families. May the injured recover at the earliest: PM @narendramodi
— PMO India  February 15, 2021
महाराष्ट्रातील जळगाव येथे हृदय हेलावून टाकणारा ट्रकचा अपघात घडला आहे. शोकाकुल कुटुंबांच्या दुःखात मी सहभागी आहे. जखमींच्या प्रकृतीत लवकरात लवकर सुधारणा होवो. - पंतप्रधान @narendramodi
— PMO India  February 15, 2021
SD/GP/JD
(
સંરક્ષણ મંત્રાલય
ભારત અને પાકિસ્તાન વચ્ચે સરહદી વિવાદ
ડિરેક્ટોરેટ જનરલ ઓફ મિલિટરી ઓપરેશન્સ  ફેબ્રુઆરી 2021ની સમજૂતી પછી નિયંત્રણ રેખા પર સ્થિતિ સ્થિર છે. બંને સેનાઓએ LC પર શાંતિ જાળવી રાખવાના હિતમાં સંયમનો ઉપયોગ કર્યો છે. જો કે, પરિસ્થિતિ પર નજીકથી નજર રાખવામાં આવી રહી છે અને ભારતીય સેના દુશ્મન તત્વોના કોઈપણ ખતરાને નિષ્ફળ બનાવવા માટે તેમજ નિયંત્રણ રેખા પર કોઈપણ ઉગ્રતાના કિસ્સામાં જવાબ આપવા માટે તૈયાર છે.
પશ્ચિમી સરહદો  પર સુરક્ષાની સ્થિતિ મોટાભાગે સ્થિર છે. જો કે, ખાસ કરીને સરહદી વિસ્તારોમાં અસ્થિરતા ઊભી કરવાના ઉદ્દેશ્યથી સરહદ પારના દુશ્મની તત્વો દ્વારા પ્રાયોજિત નાર્કો-ટેરર નેક્સસના ઉભરતા સંકેતો છે. પશ્ચિમી સરહદો પરના અમારા દળો સમગ્ર સંઘર્ષ સ્પેક્ટ્રમમાં પ્રતિસ્પર્ધી દ્વારા ઊભા કરાયેલા કોઈપણ પડકારનો જવાબ આપવા માટે પૂરતા પ્રમાણમાં તૈયાર છે.
આ માહિતી રક્ષા રાજ્ય મંત્રી શ્રી અજય ભટ્ટે 21 માર્ચ, 2022ના રોજ રાજ્યસભામાં શ્રી જીસી ચંદ્રશેખરને લેખિત જવાબમાં આપી હતી.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 161
પ્રધાનમંત્રીનું કાર્યાલય
પ્રધાનમંત્રીએ પ્રજાસત્તાક દિવસ પર લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ પ્રજાસત્તાક દિવસ નિમિત્તે લોકોને શુભેચ્છા પાઠવી છે.
એક ટ્વિટમાં, પ્રધાનમંત્રીએ કહ્યું;
"આપ સૌને ગણતંત્ર દિવસની ખૂબ ખૂબ શુભેચ્છાઓ. જય હિંદ!
આપ સૌને ગણતંત્ર દિવસની શુભકામનાઓ. જય હિન્દ! #ગણતંત્ર દિવસ"
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
આપણે ભ્રષ્ટાચાર, સગાવાદ અને તુષ્ટિકરણ જેવી ત્રણ બુરાઈઓ સામે આપણી સંપૂર્ણ શક્તિથી લડવું જોઇએઃ પ્રધાનમંત્રી
77મા સ્વાતંત્ર્ય દિવસ નિમિત્તે પ્રધાનમંત્રી શ્રી નરેન્દ્ર મોદીએ નવી દિલ્હીના લાલ કિલ્લાની પ્રાચીર પરથી આજે જણાવ્યું હતું કે “જો સપના સાકાર કરવા હોય, સંકલ્પો સાકાર કરવા હોય તો પછી તે સમયની જરૂરિયાત છે અને તે માટે ભ્રષ્ટાચાર, સગાવાદ અને તુષ્ટિકણ જેવી બુરાઈઓ સામે લડત આપવી પડશે.”
પ્રધાનમંત્રીએ જણાવ્યું હતું કે પ્રથમ બુરાઈ ભ્રષ્ટાચાર છે જે આપણા દેશની તમામ સમસ્યાઓનું મૂળ છે. “ભ્રષ્ટાચારથી આઝાદી, દરેક ક્ષેત્રમાં અને દરેક ક્ષેત્રમાં ભ્રષ્ટાચાર સામે લડવું એ સમયની જરૂરિયાત છે. અને દેશવાસીઓ, મારા પ્રિય પરિવારના સદસ્યો આ મોદીની પ્રતિબદ્ધતા છે; તે મારી અંગત પ્રતિબદ્ધતા છે કે હું ભ્રષ્ટાચાર સામે લડતો રહીશ,” તેમ પ્રધાનમંત્રીએ જણાવ્યું હતું.
બીજું, વંશવાદી રાજકારણે આપણા દેશને બરબાદ કરી દીધો છે, તેમ પ્રધાનમંત્રીએ જણાવ્યું હતું. તેમણે ઉમેર્યું હતું કે "આ વંશવાદી પ્રણાલીએ દેશને જકડી લીધો હતો અને દેશના લોકોના અધિકારો છીનવી લીધા હતા."
ત્રીજી અનિષ્ટ વિશે શ્રી મોદીએ ભારપૂર્વક જણાવ્યું હતું કે તે તુષ્ટિકરણ છે. “આ તુષ્ટિકરણે દેશની મૂળભૂત વિચારસરણી, આપણા સુમેળભર્યા રાષ્ટ્રીય ચારિત્ર્યને પણ ડાઘ લગાડ્યો છે. આ લોકોએ દરેક વસ્તુનો નાશ કર્યો. અને તેથી, આપણે આ ત્રણ અનિષ્ટો સામે આપણી પૂરી શક્તિથી લડવું જોઈએ. ભ્રષ્ટાચાર, સગાવાદ અને તુષ્ટિકરણ; આ પડકારો વિકસ્યા છે જેણે આપણા દેશના લોકોની આકાંક્ષાઓને દબાવી દીધી છે."
તેમણે કહ્યું કે, આ અનિષ્ટો આપણા દેશને છીનવી લે છે જે અમુક લોકો પાસે છે. “આ એવી બાબતો છે જે આપણા લોકોની આશાઓ અને આકાંક્ષાઓ પર પ્રશ્નાર્થ ચિહ્ન મૂકે છે. આપણા ગરીબ હોય, દલિત હોય, પછાત હોય, પસમાન્ડા સમુદાય હોય, આપણા આદિવાસી ભાઈઓ હોય કે બહેનો હોય કે આપણી માતાઓ હોય કે બહેનો હોય, આપણે બધાએ તેમના અધિકારો માટે આ ત્રણેય દૂષણોમાંથી મુક્તિ મેળવવાની છે.
ભ્રષ્ટાચારના જોખમ પર પ્રહાર કરતાં પ્રધાનમંત્રીએ કહ્યું હતું કે, “આપણે ભ્રષ્ટાચાર પ્રત્યે અણગમતું વાતાવરણ ઊભું કરવું જોઈએ. જાહેર જીવનમાં તેનાથી મોટી કોઈ ગંદકી હોઈ શકે નહીં. પ્રધાનમંત્રીએ ભ્રષ્ટાચાર સામે લડવા માટે ટેકનોલોજીનો ઉપયોગ કરવાની વાત કરી હતી. તેમણે માહિતી આપી હતી કે કેવી રીતે વિવિધ યોજનાઓમાંથી 10 કરોડ નકલી લાભાર્થીઓને દૂર કરવામાં આવ્યા હતા અને નાણાકીય ફરાર લોકોની 20 ગણી કિંમતની સંપત્તિ જપ્ત કરવામાં આવી હતી.
સગાવાદ અને વંશવાદ અંગે પ્રધાનમંત્રીએ શોક વ્યક્ત કર્યો કે વંશવાદી રાજકીય પક્ષો પરિવારના, પરિવાર દ્વારા અને પરિવાર માટે છે અને તે પ્રતિભાને મારી નાખે છે. "તે અનિવાર્ય છે કે લોકશાહી આ દુષ્ટતાથી છુટકારો મેળવે," તેમ તેમણે કહ્યું હતું.
આવી જ રીતે તુષ્ટિકરણે સામાજિક ન્યાયને ઘણું નુકસાન પહોંચાડ્યું છે. “આ વિચારસરણી અને તુષ્ટિકરણની રાજનીતિ, તુષ્ટિકરણ માટેની સરકારી યોજનાઓની પદ્ધતિએ સામાજિક ન્યાયને માર્યો છે. અને તેથી જ આપણને તુષ્ટિકરણ અને ભ્રષ્ટાચાર વિકાસના સૌથી મોટા દુશ્મન લાગે છે. જો દેશને વિકાસ જોઈતો હોય અને 2047 સુધીમાં વિકસીત ભારતનું સપનું પૂર્ણ કરવું હોય તો આપણા માટે જરૂરી છે કે આપણે કોઈ પણ સંજોગોમાં દેશમાં ભ્રષ્ટાચારને સહન કરીએ નહીં. આપણે આ મૂડ સાથે આગળ વધવું જોઈએ” તેમ શ્રી મોદીએ ઉમેર્યું હતું.
CB/GP/JD
(